Document ID: /roh_data/filtered/fineweb-2-filterrobots_roh.jsonl.gz/44390

Matthias Müller daventa il nov schef da VW. Quai ha l'interpresa communitgà suenter ina sesida dal cussegl da surveglianza a Wolfsburg. Il schef da Porsche daventa uschia il successur da l'ex CEO da VW Martin Winterkorn.
Winterkorn aveva demissiunà pervia dal scandal da svapur da VW. Tar quest vegnan adina dapli aspects a la glisch. VW n' ha para be manipulà las emissiuns da svapur tar ils autos da diesel mabain era tar ils transporters da VW. Quai aveva il minister dal traffic tudestg ditg oz a l'agentura da pressa tudestga.